stanford-oval/wikipedia huggingface dataset:
מוהאבי (כטב"מ)
עיצוב ופיתוח

הפיתוח של מוהאבי החל בסביבות 2018-2019. המטרה הראשונית הייתה ליצור מזל"ט שיוכל לבצע המראה ונחיתה אנכית (VTOL), אך זה נקבע כלא מעשי מכיוון שיהיה צורך לנקוט פשרות משמעותיות במטען או סיבולת. במקום זאת, הפיתוח עבר לעיצוב STOL שישמור על ביצועים תוך צורך בפחות שטח מסלול. הוא כולל תצורה דומה לזו של ה-MQ-9 ריפר, עם כנף נמוכה, אף בולבוסי וזנב Y. המנוע, רולס רויס M250 turboprop, מותקן בתצורת דוחף. שני מאפיינים המייחדים אותו, בשונה משאר משפחת פרדטור הם הכנפיים ואמצעי הנחיתה שלו. הכנפיים מוגדלות וכוללות "מכשירי הרמה גבוהים" לרבות דקים מובילים, דשים עם חריצים כפולים וכנפיים שמוטות. גלגלי הנחיתה מחוזקים בהשוואה למל"טים אחרים, הכוללים צמיגים רחבים בסגנון גלגלי שיניים, המשמשים לסיוע בנחיתה בשטח קשה, ובולמי זעזועים עבים כמו גם קישורי מומנט בולטים יותר. מאפיין עיצובי מרכזי של מוהאבי הוא יכולת ההובלה שלו; ניתן לפרק אותו ולהעביר אותו באמצעות הרקולס או מטוס דומה. לאחר הובלה הוא יכול להיות מוכן למשימה תוך כשעה וחצי עם צוות של ארבעה אנשים.
מוהאבי השלים את טיסת המבחן הראשונה שלו בקיץ 2021, והוצג רשמית על ידי GA ב-9 בדצמבר 2021. הוא מפותח כדי למלא את התפקיד של כלי טיס קרבי שיכול לפעול משטח קשה יותר עם עומס קרבי, תוך שהוא מציע גם אפשרות להצטייד במערכות אלקטרוניות שונות כדי לסייע לכוחות הקרקע. חלק מתפקידים אלה כוללים מודיעין אותות (SIGINT) וציון מטרה נעה, כמו גם שימוש במכ"ם מפתח סינתטי וחיישנים אלקטרו-אופטיים. הוא יכול להמריא ממסלולים באורך של 152 מטר. במצב מעקב הוא יכול להישאר למעלה מ-20 שעות באוויר, והוא יכול לבצע המראה של ISR חמוש ממסלול של 488 מטר תוך שהוא נושא 12 הלפייר עם יכולת שיוט מקסימלית של תשע שעות. משך הזמן הארוך ביותר שמוהאבי יכול לטוס הוא 27 שעות בהמראה ממסלול ארוך עם עומס דלק מלא וללא מטען אחר בנוסף לתחמושת מונחית, ניתן להרכיב מיניגאן על הכנפיים. יכולות ה-STOL של מוהאבי הובילו להצעה שישמש בפעולות ימיות.
המוהאבי מתוכנן להיות נשלט באמצעות מערכת שליטה ובקרה מדרגית (SC2) של GA, אשר מפותחת כעת לשימוש ב־MQ-1C Grey Eagle Extended Range (GE-ER), וככל הנראה תוכל לפעול מ- תחנות קרקע שהוקמו כבר של GA, כגון תחנת בקרת הקרקע הניתנת לאישור (CGCS) או Block 30 Ground Control Station. שימוש במערכת SC2 יאפשר למפעיל לבצע פעולות טרום טיסה, מוניות, המראה ונחיתה באתר על ידי טייס.
הערות שוליים

1 2  Trevithick, Joseph (9 בדצמבר 2021). "General Atomics' Rough Field-Capable Mojave Drone Breaks Cover". The Drive. Recurrent. The Drive. נבדק ב-12 בדצמבר 2021. {{cite news}}:  (עזרה)
↑  General Atomics unveils new unmanned aircraft named for harsh American desert. Defense News. 9 December 2021.
↑  General Atomics Unveils New Drone That Carries 16 Hellfire Missiles. Defense One. 9 December 2021.
↑  "MOJAVE Dedicated ISR and Weapons Solution for Today's Warfighter" (PDF). ga-asi.com. General Atomics Aeronautical Systems, Inc. נבדק ב-12 בדצמבר 2021. {{cite web}}:  (עזרה)
1 2  General Atomics Unveils Latest Predator Family Member. Aviation International News. 13 December 2021.
↑  General Atomics unveils Mojave STOL combat UAV for dirty strips and naval operations. Air Recognition. 9 December 2021.
↑  General Atomics' new Mojave drone packs a punch of 16 Hellfire missiles. New Atlas. 11 December 2021.
↑  Insinna, Valerie; Roque, Ashley (2023-04-19). "Move over FARA: General Atomics pitching new Gray Eagle version for armed scout mission". Breaking Defense (באנגלית אמריקאית). נבדק ב-2024-04-19.
↑  Trevithick, Joseph (2024-04-19). "Check Out The Gun Pods On The Rugged Mojave Unmanned Aircraft (Updated)". The War Zone (באנגלית אמריקאית). נבדק ב-2024-04-19.
↑  "GA-ASI's New SC2 Software Offers Massive Savings for Gray Eagle ER Teams". General Atomics. נבדק ב-12 בדצמבר 2021. {{cite web}}:  (עזרה)
רון פינטר

| --- | --- |

פרופ' רון פינטר-מדען מחשב ישראלי המתמחה במידול מערכות ביולוגיות, מעגלים משולבים ואופטימיזציות קוד למהדר
 לידה:  15 בדצמבר 1953 (בן 70) חיפה, ישראל 
 ענף מדעי:  מדעי המחשב
 מקום מגורים:  ישראל
 מקום לימודים:  בית הספר הריאלי העברי בחיפה  המכון הטכנולוגי של מסצ'וסטס 
 מנחה לדוקטורט:  רונלד ריבסט, צ'ארלס לייזרסון 
 מוסדות:  הטכניון – מכון טכנולוגי לישראל 
 תלמידי דוקטורט:  אייל אקרמן, Firas Swidan, אסתי יגר-לוטם 
 אתר רשמי
 תרומות עיקריות
 ביואינפורמטיקה, מחשוב על, שפות תכנות, קומפילציה, תיכון אוטומטי של מעגלים משולבים, איחזור, ארגון ומיזוג מידע.
 
רון יאיר פינטר (נולד ב-15 בדצמבר 1953 בחיפה) הוא פרופסור בפקולטה למדעי המחשב בטכניון, ובעל מינוי משני בפקולטה לרפואה בטכניון.
ביוגרפיה

פינטר נולד ב-15 בדצמבר שנת 1953 בחיפה לאליהו וליזלוטה שהיו פליטים מגרמניה הנאצית בשנות השלושים של המאה ה-20 ונפגשו בארץ ישראל המנדטורית לאחר מלחמת העולם השנייה.
את לימודי התיכון שלו הוא סיים בבית הספר הריאלי העברי בחיפה בשנת 1971. 
 פינטר סיים את לימודיי התואר הראשון במדעי המחשב בטכניון בשנת 1975 בהצטיינות ראויה לשבח.
בשנים 1975–1978 שירת פינטר שירות חובה בחיל הקשר והאלקטרוניקה בצה"ל.
לאחר מכן, סיים תואר שני ודוקטורט בהנדסת חשמל ומדעי המחשב במכון הטכנולוגי של מסצ'וסטס, כאשר המחקר שלו בתואר השני עסק בתורת המספרים והמחקר בדוקטורט עסק בהשפעה של שיטות השמת שכבות על אלגוריתמי פריסה למעגלים משולבים בהנחיית פרופסור צ'ארלס אריק לייזרסון ורונלד ריבסט.
פינטר עבד בחברות הייטק רבות. בשנים 1983–1990 ובשנים 1995–1999 עבד במרכז הפיתוח והמחקר של איי-בי-אם בחיפה, קליפורניה וניו יורק, ושימש כחוקר ומנהל במגוון תחומים ובהם שפות תכנות ואחזור נתונים, אלגוריתמים על גרפים, אופטימיזציות קוד לארכיטקטורות מחשב מתקדמות ולמחשבים מקביליים ותכנון מעגלים משולבים.
בשנים 1999–2001 שימש כסמנכ"ל מחקר ופיתוח בחברת קומפיוג'ן בתל אביב.
פינטר מתגורר בחיפה, נשוי לשלומית ואב לשניים.
עבודתו האקדמית

במחקריו בביולוגיה חישובית מערכתית פינטר פיתח והשתמש בשיטות של מתמטיקה דיסקרטית ואלגוריתמים בתורת הגרפים לצורך מחקר של בעיות בתחומי מדעי החיים והרפואה בעיקר בתחומים הבאים: מידול וניתוח של רשתות ביולוגיות, גנומיקה, מטגנומיקה השוואתית ופרמקוגנטיקה.
תוצאות עבודתו התפרסמו בכתבי עת אקדמיים בולטים כגון, PNAS, Journal Of Computational Biology, Nature. עיקר פרסומו בקהילה המדעית הוא בזכות עבודתו החלוצית על התאמה בין מסלולים מטבוליים והמידול הבדיד של רשתות בקרה של גנים המאפשר הבנה איכותית של ההתנהגות של רשתות אלו, ובעבודתו המשותפת עם עידו דגן ומרטין גולומביק בהגדרת המשפחה של גרפים טרפזוידלים.
פינטר שימש ומשמש כחבר בוועדות מארגות וועדות תוכנית של כנסים מובילים בביואינפורמטיקה ובביולוגיה חישובית, כגון הכנס האירופאי החמישי לביולוגיה חישובית
.
בנוסף, פינטר משמש כחבר באיגודים שונים. כך בשנת 1995 שימש פינטר כחבר בכיר באגודה הבינלאומית לחשמל ואלקטרוניקה, בשנת 2003 שימש כיו"ר הכנס הישראלי השישי לביואינפורמטיקה, ובשנים 2003–2006 כחבר מייסד וחבר מועצה באגודה הישראלית לביואינפורמטיקה וביולוגיה חישובית.
בשנים 2009–2010 שימש פינטר כחבר בוועדת ההיגוי של מרכז לוקיי הבינתחומי למדעי החיים וההנדסה בטכניון.
כמו כן פינטר משמש כמבקר בכתבי עת מדעיים, בהם Journal Of Computational Biology, Bioinformatics.
עבודתו האקדמית > נושאי מחקר

תחומי המחקר של פינטר עוסקים בביולוגיה חישובית מערכתית, ביואינפורמטיקה, פרמקוגנומיקה , תיכון אוטומטי של מעגלים משולבים, ביואינפורמטיקה, שיטות אופטימיזציה של קוד במהדרים מודרניים.
עבודתו האקדמית > מאמרים ופרסומים

פינטר השתתף בכתיבת מעל 80 מאמרים שהתפרסמו בכנסים ובכתבי עת בתחום ביואינפורמטיקה, פריסת מעגלים משולבים, שפות תכנות ותאוריה של מדעי המחשב-אלגוריתמים וגרפים. מאמריו צוטטו למעלה מ-2900 פעמים.
פרסים והוקרה

בשנת 1995 זכה פינטר בפרס חטיבת המחקר של IBM
בשנת 1988 זכה בפרס לחדשנות יוצאת דופן של IBM העולמית
בשנת 1981 זכה במלגת הצטיינות ללימודי דוקטורט במימון חטיבת המחקר של IBM
בשנת 1978 זכה במלגת לימודים לדוקטורט מאגודת דורשי הטכניון בארצות הברית ובמלגת פולברייט מקרן החינוך ארצות הברית-ישראל
מצטיין נשיא בטכניון בשנים 1972–1974
היה חבר באקדמיה לטכנולוגיה של י.ב.מ. בשנים 1996–1999
הערות שוליים

↑  גרמנים נגד גרמנים מאת פרופ' משה צימרמן
↑  PNAS Journal
↑  Trapezoid graphs and their coloring
↑  ECCB ’06
↑  IEEE
↑  אתר הכנס הישראלי השישי לביואינפורמטיקה
↑  ISBCB
↑  מרכז לוקיי, טכניון
↑  חושב באמצעות Google Scholar
| --- | --- |
בקרת זהויות :  NLI: 987007442501405171  dblp: 79/2997  LCCN: n88648013  MGP: 98728  VIAF: 37765783   WorldCat (עם VIAF): 37765783
Pornhub

| --- | --- |

 סוג:  חברה פרטית לשיתוף וידאו באינטרנט
 תקופת הפעילות:  25 במאי 2007, קנדה קנדה   (לפני 17  שנים, 5  חודשים ו־17  ימים) – הווה
 מנכ"ל:  פראס אנטון
 בעלות:  .MG Freesites Ltd
 שירותים עיקריים:  פורנוגרפיה
 הרשמה:  לא חובה
 שפות תכנות:  PHP
 
Pornhub (בתרגום מילולי לעברית: "מרכזת פורנו"; בתעתיק עברי: "פורן-האב") הוא אתר אינטרנט לשיתופי סרטונים פורנוגרפיים. האתר הושק לראשונה במונטריאול שבקנדה בשנת 2007. ל-Pornhub משרדים ושרתים בסן פרנסיסקו, ביוסטון, בניו אורלינס ובלונדון.
במרץ 2010 נרכשה החברה על ידי MindGeek (שכונתה אז Manwin), שבבעלותה אתרי אינטרנט פורנוגרפיים רבים אחרים כולל Brazzers קנדית שנרכש באותה שנה וYouPorn שנרכשה ב-2011. האתר פתוח לגלישה מכל מקום בעולם, אך נחסם על ידי מדינות אחדות כמו הודו והפיליפינים. Pornhub מציע פורנו במציאות מדומה ומוצרים אחרים, ומקיים מדי שנה את טקס פרסי Pornhub. החל ממרץ 2020, Pornhub הוא האתר העשירי הנצפה ביותר בעולם, והאתר השני הכי נצפה בקרב אתרים למבוגרים בלבד אחרי XVideos.
במרוצת השנים דווח על אירועים שבהם הועלו סרטוני פורנו שלא-בהסכמה ל-Pornhub. על האתר נמתחה ביקורת על תגובות אטיות או לא מספקות לחלק מהאירועים הללו, כגון מתן פעילות לערוץ "GirlsDoPorn", שנסגר בשנת 2020 בעקבות תביעה והאשמות בסחר מיני. בדצמבר 2020 כ-40 נשים שהופיעו בסרטוני GirlsDoPorn הגישו תביעה על סך כ-40 מיליון דולר נגד פורן האב בטענה שהם המשיכו לשתף פעולה עם סוכנות התוכן שסחרה בהן.
בדומה לרשתות חברתיות אחרות כגון יוטיוב משתמשים פרטיים יכולים להעלות תכנים מקוריים לערוץ שלהם ולקבל תשלום לפי מספר הצפיות ומספר הפרסומות שהצופים נחשפו. אפשרויות נוספות הן סרטוני פרמיום שניתנים להורדה רק לאחר שנרכשו.
היסטוריה

Pornhub הוקם על ידי יזם אינטרנט בשם מאט קיזר כאתר אינטרנט בתוך חברה בשם "Interhub". האתר היה לעצמאי כאשר הושק בתחילת 2007. ב-2010 האתר נרכש על ידי "MindGeek", חברה שבבעלותה כמה אתרי פורנו אחרים, כמו Redtube, YouPorn ועוד. נכון ליוני 2020, אתר Pornhub הוא אתר העשירי בדירוג תעבורת הגולשים והשלישי בין אתרי הפורנו.
היסטוריה > צנזורה

ב-12 במרץ 2014 Pornhub נחסם ברוסיה לאחר ששחקנית פורנו שהופיעה באתר נראתה צעירה מדי, וחלק מהגולשים באתר חשבו שהיא קטינה.
בינואר 2017, Pornhub היה בין האתרים הפורנוגרפיים שנחסמו בפיליפינים עקב חוק שאוסר על ילדים לצפות באתרי פורנו.
היסטוריה > תחקירי הניו יורק טיימס והניו יורקר

בתחילת דצמבר 2020 הניו יורק טיימס פרסם תחקיר אודות אתר הפורנו הגדול בעולם, pornhub, ולפיו התגלה כי הנהלת האתר העלימה עין מסרטוני אונס ופורנוגרפיית ילדים, תרמו להפצתם, וגרפו מכך רווחים נאים. בעקבות התחקיר חברות כרטיסי האשראי ויזה ומאסטרקארד הודיעו כי הן מפסיקות את התקשרותן עם מיינד גיק, חברת האם של pornhub, ואילו pornhub הכריזה על שינוי מדיניותה והסירה כ-10 מיליון סרטונים אשר היוו את רוב התוכן באתר. החומר שהוסר יוחזר לאתר לאחר בדיקה פרטנית שתתחיל ב-2021.
ביוני 2021, 34 נשים נוספות תבעו את פורן-האב וחברת האם שלה מיינד גיק בגין סרסור וסחר בבני אדם.
ביוני 2022 תחקיר של הניו יורקר התריע על העלאת סרטונים של קטינות ללא הסכמתן, מה שהביא להתפטרות מנהלים של החברה האם.
הערות שוליים

↑  The Geek-Kings of Smut ShareThis
↑  "pornhub.com Traffic Analytics & Market Share – Similarweb". www.similarweb.com. נבדק ב-20 באפריל 2020. {{cite web}}:  (עזרה)
↑  "Роскомнадзор заблокировал порносайт Pornhub". Lookatme.ru. 13 במרץ 2014. נבדק ב-17 באפריל 2017. {{cite web}}:  (עזרה)
↑  "Роскомнадзор заблокировал один из крупнейших порносайтов мира Pornhub". Tjournal.ru. 13 במרץ 2014. נבדק ב-17 באפריל 2017. {{cite web}}:  (עזרה)
↑  Yee, Jovic (14 בינואר 2017). "PH gov't blocks popular porn sites". Philippine Daily Inquirer. נבדק ב-16 בינואר 2017. {{cite news}}:  (עזרה)
↑  בעקבות תחקיר הניו יורק טיימס: פורנהאב תגביל את ההעלאה וההורדה של סרטונים
↑  The Children of Pornhub
↑  בעקבות הסערה: פורנהאב הסירה יותר מעשרה מיליון סרטונים
↑  רועי בהריר פרל, הבוקר שאחרי: העתיד של פורנהאב לא ממש סקסי, באתר כלכליסט, 24 ביוני 2022
↑  Condé Nast, The Fight to Hold Pornhub Accountable, The New Yorker, ‏2022-06-10 (באנגלית אמריקאית)
לואיג'י ספה

לואיג'י ספה (באיטלקית: Luigi Sepe; נולד ב-8 במאי 1991) הוא כדורגלן איטלקי המשחק בעמדת השוער בלאציו.
קריירת מועדונים

ספה ערך את הופעת הבכורה שלו בסרייה א' עבור מועדון הכדורגל של עיר מולדתו, נאפולי, ב-28 בינואר 2009, בגיל 17, במהלך ההפסד 1–2 לפיורנטינה.
לאחר מספר השאלות בפיזה, וירטוס לנצ'יאנו, אמפולי, פיורנטינה, ב-10 ביולי 2018 הוא חתם בהשאלה לעונה בפארמה.
ב-24 בינואר 2022 הושאל לסלרניטנה.
חיים אישיים

בשנת 2011, ספה נישא לאנה לאורה אקאמפורה, אחייניתו של כדורגלן העבר והמאמן קרמין גוטיירי. לזוג שני ילדים: ג'וזפה שנולד בשנת 2011 ודייגו שנולד בשנת 2014.
הערות שוליים

↑  ספה, אשתו והילדים
ערך זה הוא קצרמרבנושא כדורגלנים. אתם מוזמנים לתרום לוויקיפדיה ו.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "לואיג'י ספה".
עמנואל טרי

| --- | --- |

 לידה:  21 באוגוסט 1996  (בן 28) ארצות הברית קליבלנד, אלבמה, ארצות הברית
 עמדה:  סנטר
 גובה:  2.06
 מספר:  33
 דראפט:  לא נבחר, 2018
 קבוצות כשחקן
 2018–2019   2018–2019   2019   2019   2019   2019–2020   2020   2020   2021:  דנבר נאגטס   ←  קאנטון צ'ארג'   סו פולס סקייפורס   פיניקס סאנס   סו פולס סקייפורס   באנוויט   הפועל ירושלים   הכוכב האדום בלגרד   אגווה קליינטה קליפרס
 
עמנואל טרי (נולד ב-21 באוגוסט 1996) הוא כדורסלן אמריקאי, המשחק בעמדת הסנטר בקבוצת אגווה קליינטה קליפרס מליגת הפיתוח של ה-NBA.
קריירה > דנבר נאגטס

לאחר שלא נבחר בדראפט 2018, טרי ניסה את מזלו בליגת הקיץ של ה-NBA במדי דנבר נאגטס. הנאגטס התרשמו מאוד מהיכולת של טרי והחליטו לזמן אותו לסגל מחנה האימונים אבל נאגטס ויתרו על טרי לטובת קבוצת ליגת הפיתוח של ה-NBA קאנטון צ'ארג', שבאותו זמן שיתפה פעולה עם הנאגטס. טרי שיחק 20 משחקים בצ'ארג' והעמיד ממוצעים של: 8.1 נקודות ו-6.4 ריבאונדים.
קריירה > סו פולס סקייפורס

ב-5 בינואר 2019 עבר טרי לסו פולס סקייפורס מליגת הפיתוח של ה-NBA. בקבוצה טרי העמיד ממוצעים של: 15.9 נקודות, 8.1 ריבאונדים, 1.6 אסיסטים ו-1.3 חסימות.
קריירה > פיניקס סאנס

ב-27 בינואר 2019 חתם טרי על חוזה ל-10 ימי עם פיניקס סאנס מליגת ה-NBA. במשחקו הראשון ב-NBA רשם 5 נקודות, 3 ריבאונדים ו-2 חטיפות בהפסד קבוצתו 102–116 ללוס אנג'לס לייקרס שבאותה עונה סיימה במקום העשירי במערב.
קריירה > סו פולס סקייפורס

הוא עבר בטרייד לסו פולס סקייפורס (מאליק ניומן עבר לקאנטון צ'ארג')לאחר תקופה של 10 ימים עם פיניקס סאנס חזר טרי לסו פולס סקייפורס עד סוף העונה.
קריירה > באנוויט

ב-29 ביולי 2019 חתם טרי בבאנוויט הטורקית, מליגת העל הטורקית ומליגת האלופות בכדורסל. ב-20 משחקיו בקבוצה העמיד ממוצעים של: 10.8 נקודות, 7.9 ריבאונדים, 1.3 אסיסטים, 1.1 חסימות ו-1.1 חטיפות (בכל המסגרות).
קריירה > הפועל ירושלים

ב-1 במרץ 2020 חתם טרי בהפועל ירושלים מליגת העל בכדורסל ומליגת האלופות בכדורסל. באותה עונה עזר להפועל ירושלים להגיע לחצי גמר ליגת האלופות שם הובסו נגד בורגוס. בתקופתו בהפועל ירושלים טרי העמיד ממוצעים של: 9.3 נקודות, 6.9 ריבאונדים ו-1.4 אסיסטים (בעונה הסדירה של ליגת העל).
קריירה > הכוכב האדום בלגרד

ב־17 בספטמבר 2020 חתם טרי בהכוכב האדום בלגרד. ב-26 בדצמבר 2020 הקבוצה והשחקן הגיעו להסכמה וטרי עזב את הקבוצה.
קריירה > אגווה קליינטה קליפרס

לאחר שעזב את הכוכב האדום בלגרד חתם טרי באגווה קליינטה קליפרס.
ז'ורז'-קווין נקודו

ז'ורז'-קווין אנקודו אמבידה (בצרפתית: Georges-Kévin Nkoudou Mbida; נולד ב-13 בפברואר 1995 בורסאי שבצרפת) הוא כדורגלן צרפתי-קמרוני המשחק בעמדת הקיצוני בדמאכ ובנבחרת קמרון.
קריירת מועדונים > נאנט

נקודו נולד בוורסאי שבצרפת. בשנת 2011 הגיע למחלקת הנוער של נאנט. ב-10 באוגוסט 2013 ערך נקודו את הופעת הבכורה שלו במועדון, כשנכנס בדקה ה-89 בניצחון 0–2 על בסטיה במסגרת המחזור הראשון בליגת העל הצרפתית, משחק שמאוחר יותר תוצאתו נקבעה כתיקו 0-0. ב-29 באוקטובר הבקיע נקודו את שער הבכורה שלו במועדון, שער בדקה ה-90 בניצחון 0–2 על לוריאן במסגרת גביע הליגה הצרפתית. בעונתו הראשונה במועדון ערך נקודו שש הופעות ליגה בלבד, והוסיף 20 הופעות ליגה בנאנט II, קבוצת המילואים של המועדון.
בעונת 2014/2015 זכה נקודו לדקות משחק מרובות יותר. ב-5 באוקטובר 2014 הוא הבקיע את שער הבכורה שלו בליגה, שער בדקה ה-33 בניצחון 0–1 על גנגאן במסגרת המחזור התשיעי בליגה. נקודו ערך 28 הופעות ליגה, בהן הבקיע שני שערים, וסיים עם קבוצתו במקום ה-14 בליגה.
קריירת מועדונים > אולימפיק מרסיי

ב-18 ביוני 2015 חתם נקודו באולימפיק מרסיי מליגת העל הצרפתית. ב-8 באוגוסט 2015 ערך נקודו את הופעת הבכורה שלו במועדון, כשנכנס כמחליף בדקה ה-69 בהפסד 0–1 לקן במסגרת המחזור הראשון בליגה. ב-17 בספטמבר ערך נקודו את הופעת הבכורה שלו במפעל אירופי, כששיחק 90 דקות והבקיע את שער הבכורה שלו בדקה ה-25 בניצחון 0–3 על חרוניגן במסגרת המחזור בשלב הבתים של הליגה האירופית לעונת 2015/2016. בסך הכל ערך נקודו שבע הופעות במפעל, בהן הבקיע ארבעה שערים, עד להדחתה של אולימפיק מרסיי על ידי אתלטיק בילבאו הספרדית בשלב 32 הגדולות. ב-1 בנובמבר הבקיע נקודו את שער הבכורה שלו בליגה במדי המועדון, שער בדקה ה-5 בניצחון 0–1 על קבוצתו הקודמת, נאנט, במסגרת המחזור ה-12 בליגה. בסך הכל ערך נקודו 28 הופעות ליגה במועדון, בהן הבקיע חמישה שערים. ב-21 במאי 2016 שיחק נקודו בגמר הגביע הצרפתי, בו הפסידה אולימפיק מרסיי בתוצאה 2–4 לפריז סן-ז'רמן. בזכות הופעותיו בעונת 2015/2016 סיים נקודו במקום ה-30 בקרב על תואר שחקן השנה של אופ"א.
קריירת מועדונים > טוטנהאם הוסטפר

ב-31 באוגוסט 2016 חתם נקודו על חוזה ל-5 שנים בטוטנהאם הוטספר מהפרמייר ליג. ב-21 בספטמבר ערך נקודו את הופעת הבכורה שלו במועדון, כשהחליף את כריסטיאן אריקסן בדקה ה-60 בניצחון 0–5 על ג'ילינגהאם במסגרת הסיבוב השלישי של גביע הפוטבול ליג. ב-24 בספטמבר ערך נקודו את הופעת הבכורה שלו בפרמייר ליג, כשהחליף את כריסטיאן אריקסן בדקה ה-90 בניצחון 1–2 על מידלסברו במסגרת המחזור השישי בליגה. ב-27 בספטמבר ערך נקודו את הופעת הבכורה שלו בליגת האלופות, כשהחליף את וינסנט יאנסן בדקה ה-67 בניצחון 0–1 על צסק"א מוסקבה במסגרת המחזור השני בשלב הבתים לעונת 2016/2017.
קריירת מועדונים > ברנלי

ב-9 בינואר 2018 הושאל נקודו לברנלי עד לסוף העונה. ב-13 בינואר ערך את הופעתו הבכורה בקבוצה בהפסד 0–1 לקריסטל פאלאס. עד סוף העונה ערך 8 הופעות במדי הקבוצה.
קריירת מועדונים > מונקו

ב-31 בינואר 2019 הושאל למונקו עד לסוף העונה. ב-2 בפברואר 2019 ערך את הופעתו הבכורה בקבוצה בניצחון 0–1 על טולוז.
קריירת מועדונים > בשיקטש

ב-22 באוגוסט 2019 חתם בבשיקטש הטורקית לארבע שנים.
קריירה בינלאומית

ב-23 בספטמבר 2022 ערך נקודו את הופעת הבכורה שלו בנבחרת קמרון, בהפסד 0–2 לנבחרת אוזבקיסטן במשחק ידידות.
נכלל בסגל נבחרת קמרון לטורניר מונדיאל 2022.
נכלל בסגל נבחרת קמרון לטורניר גביע אפריקה לאומות 2023.
הערות שוליים

↑  Georges-Kévin Nkoudou est Olympien באתר הרשמי של אולימפיק מרסיי, 18 ביוני 2015 (בצרפתית)
↑  Best Player in Europe Award shortlist revealed באתר הרשמי של אופ"א, 18 ביולי 2016 (באנגלית)
↑  Georges-Kevin Nkoudou completes move to Tottenham from Marseille באתר ESPN, ‏ 31 באוגוסט 2016 (באנגלית)
↑  Squad Announcement בחשבון הטוויטר הרשמי של נבחרת קמרון, 8 בנובמבר 2022
↑  Liste des Lions Indomptables sélectionnés pour la CAN 2023 בחשבון הפייסבוק הרשמי של פדרציית הכדורגל הקמרונית, 28 בדצמבר 2023 (בצרפתית)
| נבחרת קמרון – מונדיאל 2022 |
| --- | --- | --- |
|  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג |  1 אנגפנדואטנבו •  2 אנגום •  3 נקולו •  4 וו •  5 אונדואה •  6 אנגמלאו •  7 נקודו •  8 זמבו אנגיסה •  9 אנסאמה •  10 אבובקאר •   11 באסוגוג •  12 טוקו אקמבי • 13 צ'ופו-מוטינג •  14 ז'ואה • 15 קונדה • 16 אפאסי • 17 אמבאיזו • 18 הונגלה • 19 פאי • 20 אמבאומו • 21 קסטלטו • 22 אנצ'אם • 23 א. אוננה • 24 אבוסה • 25 טולו • 26 מארו • מאמן: סונג | קמרון |
| נבחרת קמרון – גביע אפריקה לאומות 2023 |
| --- | --- | --- |
|  1 אונדואה •  2 מוקודי •  3 אנגמלאו •  4 וו •  5 טולו •  6 קמן •  7 אנז'י •  8 זמבו אנגיסה •  9 מגרי •  10 אבובקאר •   11 נקודו •  12 טוקו אקמבי • 13 אטבה •  14 צ'מאדו • 15 גונסאלס • 16 אפאסי • 17 נייו • 18 יונגווה • 19 מומבניה • 20 אליוט • 21 קסטלטו • 22 אנצ'אם • 23 אנגפנדואטנבו • 24 אוננה • 25 בוקלה • 26 צ'אטו • 27 דואלה • מאמן: סונג |  1 אונדואה •  2 מוקודי •  3 אנגמלאו •  4 וו •  5 טולו •  6 קמן •  7 אנז'י •  8 זמבו אנגיסה •  9 מגרי •  10 אבובקאר •   11 נקודו •  12 טוקו אקמבי • 13 אטבה •  14 צ'מאדו • 15 גונסאלס • 16 אפאסי • 17 נייו • 18 יונגווה • 19 מומבניה • 20 אליוט • 21 קסטלטו • 22 אנצ'אם • 23 אנגפנדואטנבו • 24 אוננה • 25 בוקלה • 26 צ'אטו • 27 דואלה • מאמן: סונג | קמרון |
משבר ברלין השני

משבר ברלין השני היה משבר דיפלומטי מתמשך בין ברית המועצות וארצות הברית שחל בין השנים 1958 ועד 1961, ועסק בזהותה המדינית של ברלין המערבית. המשבר נפתח בעת שראש ממשלת ברית המועצות ניקיטה חרושצ'וב הכריז על אולטימטום שדורש את הסגת הכוחות המערביים מברלין ואיחודה (כך שתהיה בשליטת גרמניה המזרחית) וכתוצאה ממנו, הוקמה ב-1961 חומת ברלין – אחת מסמלי המלחמה הקרה.
הרקע למשבר > ברלין המערבית כמובלעת בגרמניה המזרחית

לאחר מלחמת העולם השנייה, נשקלו צעדים על ידי המעצמות המנצחות כדי למתן את תוקפנותה של גרמניה. כוחה הצבאי פוזר לחלוטין, והיא עצמה חולקה בין ארבע המעצמות: ברית המועצות, בריטניה, צרפת וארצות הברית. שטחיהם הגרמניים של בריטניה, צרפת וארצות הברית התאחדו לכדי הרפובליקה הפדרלית של גרמניה, והחלק הסובייטי הפך לרפובליקה הדמוקרטית של גרמניה.
העיר ברלין חולקה גם היא לארבעה חלקים וגם בה התרחש איחוד של החלקים המערביים, אולם היא שכנה בחלקה המזרחי של גרמניה, וכך נוצרה "ברלין המערבית" – מובלעת חופשית של המערב בתוך אזור כיבוש סובייטי. ברלין המערבית הייתה סמל המערב בגרמניה ונתמכה על ידי המערב ישירות. כשסטלין הטיל סגר יבשתי על ברלין בין 1948 ל-1949, הפעילו האמריקנים רכבת אווירית שנשאה למעלה משניים וחצי מיליון טונות של אספקה.
ברלין המערבית הלכה ושגשגה כלכלית כמו גרמניה המערבית עצמה, ואילו המצב הכלכלי בגרמניה המזרחית ובמזרח ברלין הגיע לשפל. זרם חזק ותדיר של תושבי מזרח גרמניה ברח לברלין המערבית על מנת להגר ממנה אל המערב. עד לבניית החומה היגרו כשלושה מיליונים מתושבי מזרח גרמניה למערב. מציאות זו היוותה קריאת תיגר לסובייטים – נראה בריש גלי כיצד הקפיטליזם הצליח במקום שבו הקומוניזם נכשל.
הרקע למשבר > יכולתה הטכנולוגית של ברית המועצות ו"פער הטילים"

ב-26 באוגוסט 1957 הודיע ניקיטה חרושצ'וב, ראש הממשלה של ברית המועצות וראש המפלגה הקומוניסטית, כי לברית המועצות יש את היכולת הטכנולוגית לשגר  טיל בליסטי בין יבשתי. יכולת זו הציבה איום גרעיני חדש בפני ארצות הברית: עתה ברית המועצות איימה על אוכלוסיית ארצות הברית ישירות, ולא רק על אוכלוסיית אירופה כ"בת ערובה" של המערב. היו שפקפקו ביכולתה הטכנולוגית, אולם כאשר ב-4 באוקטובר באותה שנה שוגר "ספוטניק 1", הלוויין המלאכותי הראשון בחלל, ברית המועצות הוכיחה את עליונותה הטכנולוגית-צבאית. הדעה הרווחת, שלפיה ארצות הברית הייתה העליונה בתחום הצבאי, נשברה. נוצר הרושם שברית המועצות השיגה התפתחויות טכנולוגיות-קרביות רבות, ולפי הערכות המודיעין (השגויות, כפי שנתגלה מאוחר יותר) הסובייטים הגיעו לשלב של ייצור המוני של טילים.
חרושצ'וב ניצל רשמים אלו וחיזק אותם. במגוון הזדמנויות האדיר את עצמתה הטכנולוגית והצבאית של ברית המועצות. בנקודה זו היה נדמה שברית המועצות השיגה "פער טילים" - עליונות טכנולוגית קרבית על המערב. כתוצאה מכך יכל חרושצ'וב לנקוט בגישה סחטנית מעמדת כוח.
אולם, למרות מראית העין באותה תקופה, המאזן הטכנולוגי נטה לרעת ברית המועצות. רק מעט מהטילים הבין יבשתיים היו מבצעיים ולמטוסים הסובייטים לא הייתה היכולת לשאת פצצות למרחקים ארוכים. גם בתחום הנשק הגרעיני, ברית המועצות לא יכלה להתחרות בארצות הברית. הונאת הטילים הצליחה יותר מדי: האמריקנים השקיעו מאמצים ומשאבים רבים במה שראו כצמצום הפער, וכך, בפועל, הגדילו את הפער לטובתם. בדצמבר 1957 החליטה נאט"ו (הברית הצבאית של מדינות המערב בראשותה של ארצות הברית) כי תציב טילים גרעיניים במדינותיה באירופה, ובקרב הסובייטים נוצר חשש שטילים גרעיניים יוצבו על אדמת מערב גרמניה.
הרקע למשבר > כוחות נאט"ו באירופה ובברלין המערבית

אחת המטרות הגדולות של הסובייטים במהלך המלחמה הקרה הייתה לסלק את כל הכוחות הקונבנציונליים והלא קונבנציונליים של ארצות הברית מאירופה, כדי להמשיך ולהשתלט עליה ולכפות את הקומוניזם. כוחות קונבנציונליים מנעו כיבוש והשתלטות בעוד שכוחות לא קונבנציונליים סיפקו עמדת כוח שאפשרה סחטנות גרעינית ואף יכולת השמדה המונית. ברית המועצות חששה מאוד מתוכניתה של נאט"ו, לפיה יוצבו טילים גרעיניים טקטיים במדינות החברות בנאט"ו באירופה. החשש התעצם כשהקנצלר אדנאואר, ראש הרפובליקה הפדרלית הגרמנית (מערב גרמניה), החליט להסכים לציודה של גרמניה המערבית בנשק גרעיני.
בנוסף לחתירתה של ברית המועצות להכרה בינלאומית בגרמניה המזרחית, נוצר הצורך לפרז את גרמניה המערבית מנשקה הגרעיני. כדי לנסות לתת מענה לשתי בעיות אלו, באוקטובר 1957 הוצעה באו"ם "תוכנית רפצקי", על שמו של שר החוץ הפולני דאז. תוכנית זו הציעה שבמדינות במרכז אירופה – שתי הגרמניות, פולין וצ'כוסלובקיה – לא יוצבו ולא ייוצרו נשקים גרעיניים; מאוחר יותר גם יוצאו מהם כל הכוחות הקונבנציונליים הזרים. מטרת התוכנית הייתה ניתוק גרמניה מכוחות ארצות הברית והחלשת נאט"ו, וכצפוי ההצעה לא התקבלה שכן המערב דחה אותה. הסובייטים נזקקו לאמצעי ברוטלי יותר שיכריח את המערב להתחשב בדרישות ברית המועצות.